Jyllandsseriespillerne fra Åbybro fik sig en håndboldoplevelse, da de blev sendt ud af pokalturneringen med en ordentlig øretæve. Aalborg DH vandt kampen i Åbybro med hele 57-23 efter 31-11 føring ved pausen. Også 1. divisionsholdet fra Team Sindal/Tårs slap videre i turneringen. Holdet vandt på udebane med 31-15 over Grenå.
Det er ikke så tit, at et hold scorer 57 mål i en kamp. Men det er heller ikke så tit, at jyllandsseriespillere møder verdensstjerner fra håndboldligaen.